text: مدونة هادي العبد الله
text: #000000
text: الرئيسيةالسيرة الذاتيةسياسة الخصوصية
text: #000001
text: مذيعة في التلفزيون السوري تهاجم الأسد بعد تدهور أحوال البلد
text: #000002
text: الأمر الذي جعل جميع الشعب يتذمر وينتقد حكومة الأسد وحتى ينتقد الأسد لعدم قدرته على اختيار الأشخاص الذين يقدرون على حل هذه الأمور والمشاكل.
text: #000004
text: وبعد انتقاد الفنانين شكران مرتجى وأيمن زيدان للواقع المعيشي في سوريا الأسد، يظهر اليوم وجه جديد ليفتح النار أيضاً على الوضع المعيشي وهي “ماجدة زنبقة” الإعلامية في التلفزيون السوري الرسمي.
text: #000005
text: ووجهت انتقادها عبر حسابها الشخصي على منصة فيسبوك قائلةً: “يلي زعلان أنو طلع برا البلد، زعال علينا حبيبي لأنو ما طلعنا برا البلد، نحنا يلي أكلناها بإيدينا ورجلينا، ولا تخلي حدا يقلك أنو خلصت الحرب ومن هالحكي لأنو هلأ بلشت الحرب، والحرب علينا يلي ضلينا وبس.
text: #000006
text: وتتابع حديثها: “وإذا مفكر أنو تحسن الوضع من لما تحررت تقريباً كل المناطق، بحب قلك أنو الوضع من سيء إلى أسوء مرحلة بالتاريخ، الدولار ما نزل بالعكس طلع وحياتك، الكهربا ما بعرف ليش حاطين وزارة أساساً، المي مرتبطة مع الكهربا، السرقة ما وقفت.
text: #000007
text: “أما عن الوعود متل يلي عم يكتب علوح تلج بنص الصيف، الإعلام أسوء إعلام بالعالم أو تاني أسوء إعلام مشان ما أظلمن، لك شو بدي احكيلك لاحكيلك، هي لسا ما حكيتلك أنو التعامل مع المواطن أسوء من ما كان بعد كل يلي صار.
text: #000008
text: “بتمنى منك صديقي أنو تعرف من لما طلعت برا هالبلد أنت أخدت فرصتك فحاول تستغلها وحاول تأسس حياتك على أنك ما بتعرفا لهالبلد وتحاول تسحب اهلك لعندك إذا ما كانوا معك أساساً، صدقني ما رح تندم غير أنك تفوت معنا غينيس بأكتر شعب انمسحت فيه الأراضي وما بظن تندم على هيك شي!”.
text: #000009
text: وبدأت التعليقات تنهال على المنشور في الحساب الشخصي لماجدة زنبقة، وقد استطلعنا بعض الردود ومنها شاب يدعى “علي سبسبي” علق قائلاً: (بحب قلك أنا زعلان لأني طلعت برات البلد وتهجرت ويلي هجرني هو الأسد وأنتو معو بدفعاكم عنه، وكمان أنا مالي زعلان لأنو أنتو ما طلعتو برا البلد، بالعكس أنا مبسوط وفرحان بكلشي صار فيكون واللي رح يصير فيكون، لأنكن بسكوتكن هديك الفترة كنتو مع الظالم وما نصرتوا الحق بكلمة).
text: #000010
text: وفي تعليق آخر كان مناصراً لما عبرت عنه ماجدة تقول “ميرنا كازانجي” بتعليقها: (ماحدا عم يرد وماحدا سألان عن هالشعب المعتر ولك يحترموا كبار السن اللي بدا توقف ساعات لتحصل على جرة غاز ولا بيدون مازوت وشو ذنب هالأطفال لينحرموا من علبة الحليب ولك عيب عليهن بقا شوية برد انحرمنا من ١٠٠ شغلة ولك مابيستحوا على حالون).
text: #000011
text: وهنالك بعض الأشخاص الذين وجهوا التهم مباشرة لماجدة بعد تصريحها ونقدها للوضع ومنهم “جيزيل توكاتلي” التي علقت على المنشور بقولها :
text: #000012
text: (البلد بلدنا وسوريا النا وشو ماصار رح نبقى ونعيش ونموت ببلدنا والي مو عاجبو الوضع وحابب يروح لبرا ويعيش الله معه بس طلع نزل هو رقم واللي بيطلع من داره بقل مقداره وعلى اساس غير بلاد عايشين احسن وانظم بوسو ايدكن وجه وافا لسا عم تتعالجوا ببلاش وعم تدرسوا ببلاش وعم تاكلوا بتراب المصاري وحاج نق وهوبرة وفزلكات اذا قصروا بالغاز والكهرباء بتقوم القيامة والحكي وغير بلدان متل لبنان صرلن عمر طويل لا كهرباء ولا ماء ولاشي وزبالة ونشح وحكومات فاسدة الله يحمي رئيسنا وجيشنا ويديمون يارب بكفي بلدنا الوحيد المكتفي دوليا وما احتاج حدا).
text: #000013
text: صورة المنشور بعد أن قامت بحذفه الاعلامية ماجدة من صفحتها
text: #000014